Legal Document

Category: 248

Text:
49. ΝΟΜΟΘΕΤ. ΔΙΑΤΑΓΜΑ υπ' αριθ. 1058 της 17/21 Δεκ. 1971 (ΦΕΚ Α' 267) Περί ειδικών διατάξεων επί Τραπεζών Άρθρ.1.-1.Ο Υπουργός των Οικονομικών δύναται να παρέχη προς την Τράπεζαν της Ελλάδος την εντολήν, όπως αύτη αναλαμβάνει έναντι ανεγνωρισμένων ελληνικών τραπεζών πάσαν υποχρέωσιν, να πωλή εις αυτάς τα, προς εκπλήρωσιν κυρίων και παρεπομένων υποχρεώσεων εκ δανείων ή πιστώσεων, χορηγουμένων αυταίς υπό της Διεθνούς Τραπέζης Ανασυγκροτήσεως και Αναπτύξεως ή υπό του Διεθνούς Οργανισμού Χρηματοδοτήσεως (INTERNATIONAL FINANCE CORPORATION), αναγκαία ποσά συναλλάγματος, εις την τιμήν πωλήσεως συναλλάγματος υπό της Τραπέζης της Ελλάδος, την ισχύουσαν κατά την ημέραν της εκχωρήσεως υπό των εν λόγω Τραπεζών εις την Τράπεζαν της Ελλάδος του συναλλάγματος εκ των δανείων ή των πιστώσεων τούτων. 2.Το Ελληνικόν Δημόσιον καταβάλλει εις την Τράπεζαν της Ελλάδος πάσαν επί έλασσον διαφοράν μεταξύ της τιμής συναλλάγματος της ημέρας της εκχωρήσεως τούτου υπό των άνω Τραπεζών και της τιμής συναλλάγματος της ημέρας της αγοράς τούτου υπ' αυτών προς εκπλήρωσιν των ανωτέρω υποχρεώσεων αυτών. Εις το Ελληνικόν Δημόσιον ανήκει πάσα τυχόν επί τα μείζω διαφορά μεταξύ των ανωτέρω τιμών, της Τραπέζης της Ελλάδος υποχρεουμένης όπως αποδίδη ταύτην εις το Δημόσιον. 3.Κυρούνται αναδρομικώς και δεσμεύουν το Ελληνικόν Δημόσιον πράξεις ή αποφάσεις του επί των Οικονομικών Υπουργού, δι' ων εδόθησαν εντολαί προς την Τράπεζαν της Ελλάδος υπό το εν παρ. 1 του παρόντος περιεχόμενον, αφ' ης ημέρας αι άνω πράξεις ή αποφάσεις εξεδόθησαν. Άρθρ.2.-1.Η Τράπεζα της Ελλάδος δύναται, μετ' έγκρισιν της Νομισματικής Επιτροπής, να χορηγή δάνεια διαρκείας μέχρις 20 ετών εις ανεγνωρισμένας Ελληνικάς Τραπέζας Επενδύσεων. 2.Επιτρέπεται η, δια των συμβάσεων περί χορηγήσεως δανείων κατά την παρ. 1 του παρόντος άρθρου προς εξασφάλισιν των εξ αυτών απαιτήσεων της Τραπέζης της Ελλάδος, δι' αναλήψεως κατά την παρ. 3 του παρόντος άρθρου ευθύνης υπό του Ελληνικού Δημοσίου, έναντι ταύτης προς εξόφλησιν τούτων, συνομολόγησις όρων, καθ' ους: α)η εξόφλησις του κεφαλαίου των δανείων τούτων θα αναστέλληται, εφ' όσον χρόνον καθυστερεί η εκπλήρωσις υποχρεώσεων, αναληφθεισών υπό των Τραπεζών προς τρίτους, εκ δανείων ή ετέρων πιστωτικών συμβάσεων, β)εν περιπτώσει διαλύσεως του νομικού προσώπου της δανειζομένης Τραπέζης αι εκ των εν παρ. 1 δανείων απαιτήσεις της Τραπέζης της Ελλάδος ικανοποιούνται μετά την εξόφλησιν των προς τρίτους οφειλών της δανειζομένης Τραπέζης προ των μετόχων. 3.Το Ελληνικόν Δημόσιον δύναται, κατόπιν αποφάσεως της Επιτροπής Οικονομικών Υποθέσεων, δια πράξεων του επί των Οικονομικών Υπουργού, να αναλαμβάνη την ευθύνην και την υποχρέωσιν, όπως καταβάλη εις την Τράπεζαν της Ελλάδος παν απορρέον εκ συμβάσεων δανείου, περί ων αι προηγούμενοι παράγραφοι, χρέος της πρωτοφειλέτιδος Τραπέζης, αν η εξόφλησις αυτού δεν ήθελε πραγματοποιηθή υπό ταύτης κατά τον υπό της συμβάσεως προβλεπόμενον χρόνον, λόγω αναστολής επερχομένης ένεκεν της συνδρομής της περιπτ. α' της προηγουμένης παραγράφου, ή λόγω διαλύσεως του νομικού προσώπου της οφειλέτιδος Τραπέζης προ της ολοσχερούς εξοφλήσεως του δανείου. Άρθρ.3.-1.Κυρούται αφ' ης υπεγράφη και υποχρεοί το Ελληνικόν Δημόσιον ο 9ος όρος της από 25 Αυγ. 1970 συμβάσεως δανείου εκ 300.000.000 δραχμών μεταξύ των υπό τας επωνυμίας "ΤΡΑΠΕΖΑ ΤΗΣ ΕΛΛΑΔΟΣ Α.Ε." και "ΕΘΝΙΚΗ ΤΡΑΠΕΖΑ ΕΠΕΝΔΥΣΕΩΝ ΒΙΟΜΗΧΑΝΙΚΗΣ ΑΝΑΠΤΥΞΕΩΣ Α.Ε." εταιρειών έχων ούτω: "9.Υπό την ρητήν επιφύλαξιν ότι ο παρών όρος θέλει τύχει νομοθετικής επικυρώσεως και περαιτέρω υπό την αίρεσιν ότι το Ελληνικόν Δημόσιον θέλει αναλάβει νομίμως προς την Τράπεζαν της Ελλάδος την υποχρέωσιν να καταβάλη τούτο εις την Τράπεζαν της Ελλάδος την ως άνω οριζομένην οφειλήν της ΕΤΕΒΑ ως κατά τον χρόνον και το ποσόν η οφειλή αύτη ανωτέρω ορίζεται, αν κατά τον όρον τούτον συντρέξη περίπτωσις αναστολής καταβολής αυτής ως προς την ΕΤΕΒΑ ή περίπτωσις διαλύσεως αυτής και θέσεώς της υπό εκκαθάρισιν, συμφωνείται ο παρών όρος υπό την αίρεσιν της πληρώσεως των δύο τούτων αιρέσεων, ότε, και μόνον, ως εικός, θέλει ισχύσει και εφαρμοσθήσεται:α)η εξυπηρέτησις του δια της παρούσης συμφωνουμένου δανείου θα αναστέλληται εφ' όσον τελούν εν καθυστερήσει οιαιδήποτε έτεραι υποχρεώσεις της αντισυμβαλλομένης προς τρίτους εκ δανείων ή ετέρων πιστωτικών συμβάσεων, β)εν περιπτώσει διαλύσεως της αντισυμβαλλομένης προ της ολοσχερούς εξοφλήσεως του δια της παρούσης συμφωνουμένου δανείου, αι εκ του δανείου τούτου πάσης φύσεως απαιτήσεις της Τραπέζης της Ελλάδος κατά της αντισυμβαλλομένης (α) δεν θα δύναται να ικανοποιηθούν εκ του προϊόντος της εκκαθαρίσεως της περιουσίας της αντισυμβαλλομένης εφ' όσον δεν έχουν εξοφληθή ολοσχερώς έτεραι υποχρεώσεις της αντισυμβαλλομένης προς τρίτους εκ δανείων ή ετέρων πιστωτικών συμβάσεων, και (β) θα ικανοποιώνται:εκ του προϊόντος της εκκαθαρίσεως της περιουσίας της αντισυμβαλλομένης συμμέτρως  (Αντί της σελ. 166,09(α) Σελ. 166,09(β) Τεύχος 519-Σελ.51 Τράπεζα της Ελλάδος 12.Θ.ε.49 προς τας απαιτήσεις των μετόχων της αντισυμβαλλομένης κατ' αυτής ως τοιούτων και δή κατά λόγον του ανεξοφλήτου υπολοίπου του  δανείου  πλέον τόκων  και  εξόδων προς το υπό των μετόχων καταβληθέν μετοχικόν κεφάλαιον πλέον των τυχόν κατά τον χρόνον της διαλύσεως υφισταμένων αποθεματικών". 2.Κυρούται αναδρομικώς από 9.4.1970 και υποχρεοί το Ελληνικόν Δημόσιον η υπ’ αριθ. 39210/6.4.1970 απόφασις του Υπουργού των Οικονομικών, δημοσιευθείσα εν τω υπ’ αριθ. 244 της 9.4.1970 φύλλω του Β΄ Τεύχους της Εφημερίδος της Κυβερνήσεως. Η αναστολή, περί ης ο δια της προηγουμένης παραγράφου κυρούμενος όρος της συμβάσεως, αφορά μόνον εις την υποχρέωσιν της οφειλέτιδος Τραπέζης προς το υπόχρεον προς καταβολήν Δημόσιον, μη επηρεάζουσα την οφειλήν του Δημοσίου προς την Τράπεζαν της Ελλάδος. Άρθρ.4.-Υποχρεώσεις του Ελληνικού Δημοσίου έναντι της Τραπέζης της Ελλάδος, αναλαμβανόμεναι κατ’ εφαρμογήν των διατάξεων των άρθρ. 1, 2 και 3 του παρόντος δύνανται να τακτοποιηθούν δια της συνάψεως μεταξύ Δημοσίου και της Τραπέζης ταύτης ειδικής συμβάσεως δανεισμού υπό όρους οριζομένους παρά της Νομισματικής Επιτροπής. Άρθρ.5.-Η ισχύς του παρόντος άρχεται από της εν τη Εφημερίδι της Κυβερνήσεως δημοσιεύσεώς του, πλην αν άλλως εν αυτώ ορίζεται.